Ludovic Giuly

Ludovic Giuly (* 10. júl 1976) je francúzsky futbalista, v súčasnosti pôsobí v klube AS Monaco. Hrá na pozícii útočníka, krídelníka alebo stredopoliara. 

 Kariéra v kluboch 
 Začiatky 
S kariérou začínal v klube Olympique Lyonnais, s ktorým nastúpil v 110 zápasoch a dal 25 gólov. V roku 1998 prestúpil do Monaka, s ktorým dosiahol významný výsledok – finále v Lige Majstrov v roku 2004. Tu odohral až 213 zápasov a dal 55 gólov.

 FC Barcelona 
Po úspešnej sezóne FC Barcelona zaplatila 8,5 milióna € za jeho prestup.TransferMarkt.co.uk: Ludovic Giuly: Transfer AS Monaco to FC Barcelona Barcelone pomohol získať titul v La Lige v sezóne 2004-05. S 11 gólmi bol druhým najlepším strelcom klubu, čím splnil svoj sľub, ktorý dal pred sezónou, aj keď mal zdravotné problémy zo svalmi. V sezóne 2005-06 vyhral opäť s Barcelonou ligu, triumfoval aj v Lige Majstrov, keď dal v semifinále proti AC Miláno jediný gól v dvojzápase. V sezóne 2006-07 bol stále kľúčovým hráčom Barcelony, ale nakoniec ho zo zostavy vytlačila vychádzajúca hviezda Lionel Messi a rozhodol sa odísť.  

 AS Rím 
Dňa 17. júla 2007 Giuly prestúpil do AS Rím za 4,5 milióna € a podpísal ročnú zmluvu za 1,8 milióna €. V tejto sezóne dal 6 gólov v lige a patril medzi piatich najlepších strelcov Rimanov.

 Paris Saint-Germain 
Od 18. júla 2008 Giuly prišiel naspäť do Francúzska do tímu Paris Saint-Germain za 2,5 milióna €. A hneď v prvej sezóne dosiahol s tímom menší úspech, keď dosiahol s tímom 6. miesto a len o horšie skóre prišiel s tímom o Európsku ligu. V druhej sezóne sa tímu moc nedarilo a skončili na 13. mieste. Avšak zo skúsenosťami Giuly, Claudem Makélélém a Grégorym Coupetom získal PSG triumf v Coupe de France, keď vo finále vyhrali nad Giulyovým bývalým tímom AS Monaco, čim si zabezpečili Európsku ligu. Po sezóne 2011-12 ukončil spoluprácu s PSG.

 AS Monaco 
Dňa 8. augusta 2011 podpísal Giuly zmluvu s druholigový tímom AS Monaco, v ktorom hrával medzi rokmi 1998-2004.

 Reprezentačná kariéra 
Giuly nemohol hrať za Francúzsko na Euro 2004, kvôli zranenej nohe, ktorú si zranil vo finále Ligy majstrov toho roku. Nebol nominovaný ani na MS vo futbale 2006, jeho miesto dostal Franck Ribéry. Avšak mohol ísť na majstrovstvá, lebo sa zranil Djibril Cissé, ale bol na dovolenka v Dubaji a nahradil ho Sidney Govou. 

 Reprezentačné góly 
+ #  Dátum  Miesto  Súper  Na  Výsledok  Zápas 1.  22. Jún 2003  Paríž, Francúzsko     4 – 0  5–0  Pohár konfederácií 2003 2.  8. September 2004  Tórshavn, Faerské ostrovy     1 – 0  2–0  Kvalifikácia na Majstrovstvá sveta 2006 3.  5. September 2009  Paríž, Francúzsko     4 – 0  4–0  Kvalifikácia na Majstrovstvá sveta 2006

 Trofeje 
 Klubové 
AS Monaco
 Francúzska liga: (1) 1999–00
 Francúzsky ligový pohár: (1) 2002-2003

FC Barcelona
 Španielska liga: (2) 2004–05, 2005–06
 Španielsky superpohár: (2) 2005, 2006
 Liga majstrov UEFA: (1) 2005/06

AS Rím
 Taliansky pohár: (1) 2007-2008
 Taliansky superpohár: (1) 2007

Paris Saint-Germain
 Francúzsky pohár: (1) 2010

 Reprezentačné 
 Pohár konfederácií: (1) 2003

 Referencie 

 Externé odkazy 
 Ludovic-Giuly.com

Kategória:Narodenia v 1976
Kategória:Francúzski futbalisti
Kategória:Hráči FC Barcelona
Kategória:Hráči Olympique Lyonnais
Kategória:Hráči AS Rím
Kategória:Hráči Paris Saint-Germain FC
Kategória:Osobnosti z Lyonu